Գիշերային ժամերգությունը օրվա առաջին և ամենաընդարձակ ժամերգությունն է և այսօր կատարվում է վաղ առավոտյան՝ Առավոտյան ժամերգության հետ միասին: Իսկ սկզբնական շրջանում այն կատարվել է կես գիշերին, քանի որ օրը սկսում է գիշերով՝ ըստ Սուրբ Գրքի. «Եվ եղավ երեկո, և առավոտ՝ օր առաջին» (Ծննդոց 1:5): Ինչպես նաև՝ Քրիստոս գիշերը հարություն առավ և գիշերով պետք է լինի մեռելների հարությունը: Ժամը գիշերն է, ինչպես այս ժամին ասված աղոթքների մեջ էլ նկատելի է, երբ Աստծուց խնդրում ենք. «Զմնացուած գիշերիս խաղաղութեամբ անցուցանել»: